คือประมาณ7 วันที่แล้ว ผมคลำเจอก้อนประมาน1ซม, แข็ง,หูซ้าย ระหว่าง จอน กับ หู(Preauricular) สองวันแรกมีอาการเจ็บเวลาคลำ แต่ตอนนี้ไม่เจ็บแล้วครับ -ก่อนหน้าที่ผมจะคลำเจอก้อน1วันผมได้ไปดัดผม แล้วแพ้น้ำยา หนังศรีษะและหน้าผากแดงมาก, -วันที่ผมคลำเจอ ผมก็ได้ไปกัดกระพุ้งแก้มตัวเองด้านซ้ายจนเป็นแผล3 วันกว่าจะหาย(ตอนนี้หายแล้ว) ผมไปหามาเมื่อวาน เขาบอกว่าไม่ใช่สิว น่าจะเป็นซีส ไม่ก็ ต่อมน้ำเหลือง เขาให้ยาAugmentinมาทาน5 วันแล้วบอกให้ดูอีก2 อาทิตย์ว่าจะยุบไหม? ผมกังวลมากเลยครับว่าจะเป็นมะเร็งต่อมน้ำเหลือง ผมนอนไม่หลับและเครียดมากครับ เรียนอยู่ต่างประเทศด้วยไม่ค่อยมีเงินจะไปหา คืออยากรู้ว่าปกตินานแค่ไหนครับกว่าต่อมน้ำเหลืองจะยุบ? แล้วผมควรจะต้องกังวลตอนไหนครับ ไม่มีสมาธิเรียนเลยครับ
สวัสดีค่ะ อาการคลำได้ก้อนแข็งบริเวณใบหู อาจเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันการให้ได้การวินิจฉัยที่แน่นอนจำเป็นต้องตรวจร่างกายร่วมด้วย ดังนั้นหากก้อนที่มีอยู่ไม่หายไปหลังจากที่การติดเชื้อที่คอหรือที่ผิวหนังดีขึ้นหรือหายสนิทแล้ว ควรกลับไปพบแพทย์เพื่อตรวจเพิ่มเติม ตอนนี้ควรรับประทานยาตามที่แพทย์สั่งมาให้ครบและสังเกตอาการ ไม่จำเป็นต้องกังวลจนเกินไป ส่วนใหญ่แล้วการมีก้อนที่คอมักเป็นโรคไม่ร้ายแรงค่ะการดูแลตัวเองเบื้องต้นไม่ไปกดก้อนบ่อยๆ สังเกตอาการว่าก้อนค่อยๆยุบลงหรือไม่ แล้วมีความผิดปกติของระบบอื่นๆเช่น มีไข้ ติดเชื้อไม่สบายบ่อยๆ เลือดออกง่ายหยุดยาก คลำได้ก้อนที่ท้อง ขาบวมร่วมด้วยหรือเปล่า ถ้ามีอาการเหล่านี้แนะนำให้รีบไปพบแพทย์